CELEX: 32018D0224
Language: hu
Date: 2018-02-15 00:00:00
Title: A Tanács (KKBP) 2018/224 határozata (2018. február 15.) a Zimbabwéval szembeni korlátozó intézkedésekről szóló 2011/101/KKBP határozat módosításáról

16.2.2018   
            
            
               HU
            
            
               Az Európai Unió Hivatalos Lapja
            
            
               L 43/12
            
         A TANÁCS (KKBP) 2018/224 HATÁROZATA
   (2018. február 15.)
   a Zimbabwéval szembeni korlátozó intézkedésekről szóló 2011/101/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2011. február 15-én elfogadta a Zimbabwéval szembeni korlátozó intézkedésekről szóló 2011/101/KKBP határozatot (1).
            
         
               (2)
            
            
               A Tanács a zimbabwei politikai fejleményeket figyelembe véve felülvizsgálta a 2011/101/KKBP határozatot. Az ország vezetésében 2017 decemberében végbement változást követően elindult jelenlegi átmeneti folyamatot övező számos bizonytalanságra és azok jelentőségére tekintettel a Tanács úgy véli, hogy a korlátozó intézkedéseknek hatályban kell maradniuk a helyzet további tisztázódásáig.
            
         
               (3)
            
            
               Ezért a Zimbabwéval szembeni korlátozó intézkedéseket 2019. február 20-ig meg kell hosszabbítani. A Tanácsnak folyamatosan felül kell vizsgálnia a Zimbabwéval szembeni intézkedéseket a zimbabwei politikai és biztonsági fejlemények tükrében.
            
         
               (4)
            
            
               A korlátozó intézkedéseket a 2011/101/KKBP határozat I. mellékletében jegyzékbe vett hét személy és egy szervezet tekintetében továbbra is fenn kell tartani. A 2011/101/KKBP határozat II. mellékletében szereplő öt személyre vonatkozó korlátozó intézkedések felfüggesztését meg kell újítani.
            
         
               (5)
            
            
               A 2011/101/KKBP határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2011/101/KKBP határozat 10. cikke helyébe a következő szöveg lép:
   
      „10. cikk
      (1)   Ez a határozat az elfogadásának napján lép hatályba.
      (2)   Ezt a határozatot 2019. február 20-ig kell alkalmazni.
      (3)   A 4. cikk (1) bekezdésében, valamint az 5. cikk (1) és (2) bekezdésében említett intézkedések alkalmazását a II. mellékletben szereplő személyek esetében 2019. február 20-ig fel kell függeszteni.
      (4)   Ezt a határozatot folyamatosan felül kell vizsgálni, és ha a Tanács úgy ítéli meg, hogy annak céljai nem valósultak meg, a határozatot az esetnek megfelelően meg kell újítani vagy módosítani kell.”
   
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2018. február 15.
      
         
            a Tanács részéről
         
         
            az elnök
         
         K. VALCHEV
      
   
   
      (1)  A Tanács 2011/101/KKBP határozata (2011. február 15.) a Zimbabwéval szembeni korlátozó intézkedésekről (HL L 42., 2011.2.16., 6. o.).